Author: Brichtova
Last saved by: bauml
Company: MDPT

DOLOŽKA PREDNOSTI
medzinárodnej zmluvy pred zákonmi
(článok 7 ods. 5 ústavy)

1.	Gestor zmluvy: Ministerstvo dopravy, výstavby a regionálneho rozvoja 
Slovenskej republiky. 

2.	Názov zmluvy: Generálny poriadok Svetovej poštovej únie, Svetový poštový dohovor a Dohoda o poštových platobných službách, prijaté na 25. svetovom poštovom kongrese (Doha, 24. 9. – 14. 10. 2012) (ďalej len „Akty Svetovej poštovej únie 2012“)

3.	Účel a predmet zmluvy a jeho úprava v legislatíve Slovenskej republiky: 
	Účelom uvedených zmlúv – Aktov Svetovej poštovej únie 2012 je rozvíjať komunikáciu medzi národmi prostredníctvom účinného vykonávania poštových služieb a prispieť k dosiahnutiu ušľachtilých cieľov medzinárodnej spolupráce v kultúrnej, sociálnej a ekonomickej oblasti. 
Akty Svetovej poštovej únie 2012 pozostávajú z Ústavy Svetovej poštovej únie, Generálneho poriadku Svetovej poštovej únie, Svetového poštového dohovoru a Dohody o poštových platobných službách. Ústava je základný akt Svetovej poštovej únie a obsahuje jej základné predpisy. Generálny poriadok obsahuje ustanovenia 
na zabezpečenie používania Ústavy a činnosti Svetovej poštovej únie. 
Svetový poštový dohovor obsahuje spoločné predpisy medzinárodnej poštovej služby a ustanovenia týkajúce sa služieb listovej pošty a poštových balíkov. 
Dohoda o poštových platobných službách upravuje poskytovanie služieb spojených s prevodom peňažných prostriedkov. K Ústave Svetovej poštovej únie a Generálnemu poriadku Svetovej poštovej únie sa prijímajú pozmenenia dodatkovými protokolmi. Na 25. svetovom poštovom kongrese nebol prijatý žiadny dodatkový protokol 
a Generálny poriadok Svetovej poštovej únie bol prijatý po prepracovaní všetkých článkov v novom znení. V novom znení bol prijatý aj Svetový poštový dohovor a Dohoda o poštových platobných službách. 
V zákone č. 324/2011 Z. z. o poštových službách a o zmene a doplnení niektorých zákonov, v § 3 je uvedené, že univerzálna poštová služba sa v medzinárodnom poštovom styku poskytuje podľa pravidiel platných pre medzinárodný poštový styk. Tieto pravidlá platné pre medzinárodný poštový styk sa prenášajú aj do vnútroštátneho právneho predpisu o poštových službách, zákona č. 324/2011 Z. z. o poštových službách a o zmene a doplnení niektorých zákonov (oznámenie MZVaEZ SR 
č. 50/2010 Z. z.). 

4.	Priama úprava práv alebo povinností fyzických osôb alebo právnických osôb: 
V Generálnom poriadku Svetovej poštovej únie článok 153 upravuje postup 
pri rozhodcovskom konaní v prípade sporu medzi členskými krajinami a postup určených poštových podnikov. Práva a povinnosti fyzických osôb alebo právnických osôb sú upravené v nasledujúcich častiach Svetového poštového dohovoru: Všeobecné ustanovenia (články 3, 5, 6, 7), Zodpovednosť (články 23, 24, 25, 26, 27), Osobitné ustanovenia o listovej pošte (články 28, 29), Ostatné ustanovenia (články 34, 35). V Dohode o poštových platobných službách sú upravené práva a povinnosti fyzických a právnických osôb v častiach: Úvodné ustanovenia (články 5 – 8), Všeobecné princípy (článok 10, 11), Princípy elektronickej výmeny dát (články 12 – 14), Pravidlá upravujúce poštové platobné služby (články 15 – 18), Reklamácie a zodpovednosť (články 19 – 22), Finančné vzťahy (články 24 – 25). 

5.	Úprava predmetu medzinárodnej zmluvy v práve EÚ:
Slovenská republika s ostatnými členskými štátmi Európskej Únie pri prijatí medzinárodných zmlúv deklarovala, že zmluvy prijaté kongresom bude uplatňovať 
v súlade so záväzkami, ktoré jej vyplývajú so Zmluvy o založení Európskeho Spoločenstva a z Všeobecnej dohody o obchode a službách Svetovej obchodnej organizácie.
Zhoda zmluvy s právom EÚ: úplná.

6.	Kategória zmluvy podľa čl. 7 ods. 4 Ústavy Slovenskej republiky (vyžaduje 
pred ratifikáciou súhlas Národnej rady Slovenskej republiky): 
Akty Svetovej poštovej únie 2012 sú mnohostrannými medzinárodnými zmluvami prezidentskej povahy v zmysle článku 7 ods. 5 Ústavy Slovenskej republiky, 
ktoré priamo zakladajú práva alebo povinnosti fyzických osôb alebo právnických osôb a majú prednosť pred zákonmi Slovenskej republiky.

7.	Kategória zmluvy podľa čl. 7 ods. 5 Ústavy Slovenskej republiky (má prednosť pred zákonmi): 
Akty Svetovej poštovej únie 2012 sú mnohostrannými medzinárodnými zmluvami prezidentskej povahy v zmysle článku 7 ods. 4 Ústavy Slovenskej republiky, 
ktoré priamo zakladajú práva alebo povinnosti fyzických osôb alebo právnických osôb, a preto sa vyžaduje pred ratifikáciou súhlas Národnej rady Slovenskej republiky.

8.	Dopady prijatia medzinárodnej zmluvy, ktorá má prednosť pred zákonmi, 
na slovenský právny poriadok (uvedú sa právne predpisy alebo ich jednotlivé ustanovenia, ktorých sa medzinárodná zmluva týka; potreba ich zrušenia 
alebo adaptácie z dôvodu duplicity): 
Na vykonávanie Aktov Svetovej poštovej únie 2012 nie je potrebné meniť ani prijať žiadne vnútroštátne právne predpisy alebo ich jednotlivé ustanovenia, ktorých sa medzinárodná zmluva týka.

/2